Ir-Regolament tal-Kummissjoni (KE) Nru 427/2004
ta' l-4 ta' Marzu, 2004
li jiffissa l-prezzijiet għal ċerti prodotti tas-sajd għas-sena tas-sajd 2004
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru, 1999 dwar l-organizzazzjoni komuni tas-swieq fil-prodotti mis-sajd u l-akkwakultura [1], u partikolarment l-Artikolu 29(1) u (5) tiegħu,
Billi:
(1) Ir-Regolament (KE) Nru 104/2000 jistabbilixxi illi l-prezzijiet ta' referenza validi għall-Komunità jistgħu jiġu ffissati kull sena, bil-kategorija ta' prodotti, għal prodotti li huma s-suġġett ta' tariffa ta' sospensjoni skond l-Artikolu 28(1). L-istess jgħodd ghal prodotti li, bis-saħħa li jkunu jew is-suġġett ta' tariffa li torbot ta' riduzzjoni ta' taħt it-WTO jew xi arranġamenti oħra preferenzali, għandhom iħarsu prezz ta' referenza.
(2) Għal prodotti mniżżla fl-Anness tagħha I(A) u (B) mar-Regolament (KE) Nru 104/2000, il-prezz ta' referenza huwa l-istess bħal prezz irtirat skond l-Artikolu 20(1) ta' dak ir-Regolament.
(3) Il-prezzijiet tal-Komunità ta' irtirar u bejgħ għal prodotti konċernati huma ffissati għas-sena tas-sajd 2004 bir-Regolament tal-Kummissjoni (KE) Nru 425/2004 [2].
(4) Il-prezz ta' referenza għal prodotti barra dawk imniżżla fl-Anness I u II tar-Regolament (KE) Nru 104/2000 huwa stabbilit fuq il-bażi tal-peżati minn daqqa għall-oħra tal-valuri tad-dwana reġistrati fuq l-importazzjoni mqegħedha fis-suq jew fil-portijiet ta' importazzjoni fit-tliet snin li jiġu immedjatament qabel id-data li fiha jiġi ffissat il-prezz ta' referenza.
(5) Ma hemmx ħtieġa li jiffissaw il-prezzijiet ta' referenza għall-ispeċi kollha li huma koperti bil-kriterji stabbiliti fir-Regolament (KE) Nru 104/2000, u partikolarment mhux għal dawk importati minn pajjiżi terzi fi kwantitajiet insinjifikanti.
(6) Il-miżuri li għalihom jipprovdi dan ir-Regolament huma skond l-opinjoni tal-Kumitat ta' Ġestjoni għall-Prodotti mis-Sajd,
ADOTTAT DAN IR-REGOLAMENT:
Artikolu 1
Il-prezzijiet ta' referenza għas-sena ta' sajd 2004 tal-prodotti tas-sajd kif previst skond l-Artikolu 29 tar-Regolament (KE) Nru 104/2000 huma mniżżla fl-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara l-pubblikazzjoni fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Marzu, 2004.